Hans Mathisen

Hans Mathisen ()artistside frå Norsk Musikkinformasjon er ein norsk jazzgitarist, utdanna ved Jazzlinja (NTNU) (1988-90) og kjend for sine Pat Metheny- og Wes Montgomery-inspirerte framføringar. Han er bror til jazzmusikarane Per Mathisen, Nils Mathisen og Ole Mathisen.myspace.com/hansmathisen

Han spelte på Brinck Johnsens Lover man (1995). I bandet Quarternion spelte han med Jarle Vespestad trommer, Finn Guttormsen bass og Arve Henriksen trompet (Timbuktu, Turn Left 1997).

Han medverka i duo med Halvard Kausland på Good bait (2003), samt laga musikk til Bent Hamers film Salmer på kjøkenet (2003). Bidrag har han òg gjeve på Kåre Conradis La det sne med Nora Brockstedt (2004), samt Conradis eigen God Dag (2005).

Mathisens første eigne utgjeving er Quiet Songs (Curling Legs, 2005) med eigne komposisjonar. Denne gav gode kritikkar og Spellemannprisen 2005 i klassen jazz. Musikarane var Johannes Eick bass, Per Oddvar Johansen og Gary Husband trommer. I tillegg spelte brørne hans, Ole Mathisen saksofon og Per Mathisen bass.

I Hans Mathisen Kvartett medverkar Olga Konkova piano, Per Mathisen bass, Per Oddvar Johansen trommer.

Elles leier han Sandefjord Storband og underviser ved musikklinja på Sandefjord vidaregåande skule. Med Espen Rud trommer og Jens Fossum bass har han reist for Rikskonsertene med framsyninga Vi improviserer.

 Utgjevingar 
 Quiet songs (2005).Tor Hammerø, Hans Mathisen, Quiet Songs melding i puls.no (8.9.2005)

 Referansar 

 Kjelder 
Denne artikkelen bygger på «Hans Mathisen» frå ,  den 9. januar 2008.  


Kategori:Norske gitaristar
Kategori:Norske jazzkomponistar
Kategori:Folk frå Sandefjord
Kategori:Fødde i 1967
Kategori:Vinnarar av Spellemannprisen